**Egyedi szoftver specifikáció**

Ha egy leendő ügyfelünk egyedi fejlesztéssel kéréssel keres meg minket, akkor kivétel nélkül minden esetben kérünk tőle egy specifikációt, dokumentációt a leendő szoftver/honlap működéséről.
A legtöbb esetben ezek nagyon jól sikerülnek, viszont előfordul, hogy az ajánlat kérő nem tud elindulni, és nem tudja, hogy pontosan mit is akar, mi pedig itt szeretnénk segíteni:

Mit is kell tartalmaznia egy specifikációnak?

LEGALÁBB az alábbi pontokat:

* milyen menüpontokat szeretnének a szoftverbe
* milyen jelentéseket szeretnének a szoftverbe
* a szoftver kinézetének megadása (melyik menüpontból melyik nyíljon, mi legyen kiemelve, stb.)
* felhő alapú adattárolás, vagy helyi hálózaton működő adatbázis
* Windows, Macintosh, Linux, vagy böngészőből futtatható szoftver

És még sorolhatnám. Az oldal alján megtalálja a letöltendő dokumentumot, minden pontjával, viszont itt nézzünk példát:

Szeretnénk egy olyan programot, ami egyszerű készlet kezelő program, amiben van egy jelentés arra vonatkozóan, hogy mikor milyen termék került be a rendszerbe.

**Program felépítése:**

* Menüpont: Termék, Jelentések, Beállítások
* Almenüpontok:
	+ Termékek: nincs
	+ Jelentések: Felvitt termékek a kiválasztott időintervallumon belül
	+ Beállítások: nincs

**A Termékek menüpont felépítése:**

* Lehessen felvinni, szerkeszteni, törölni termékeket.
* Készletezés: a különböző termékekhez lehessen felvinni mennyiséget.
* A termékekhez még a következő információkat vinném fel: gyári szám, garancia, melyik cégtől jött a termék, megjegyzés.

**A Beállítások menüpont felépítése**

* Szeretnék program kinézetet választani.

**Jelentésekhez folyamat leírás:**

Felvitt termékek a kiválasztott időintervallumon belül:

1. A felhasználó kiválasztja a jelentéshez szükséges időintervallumot (pl.: 2013.01.01. – 2013.03.25.)
2. A *Rendben* gombra kattintva elküldi a rendszernek a kérést, és összeállítja a jelentést.
3. A jelentésben a következőket szeretném látni: termék neve, bekerülési időpontja, készleten lévő mennyiség

Ha a leírtak alapján összeállítja nekünk az egyedi szoftverre az árajánlat kérését, akkor jelentősen felgyorsul az egész ügymenet, hiszen Ön is teljesebb képet kap, hogy mit is szeretne, és nekünk sem kell Önt sokszor felkeresni, hogy például: az xy jelentés hogy működjön.